Ožakmenis
56°0′47.95″ š. pl. 25°40′44.36″ r. ilg.﻿ / ﻿56.0133194°š. pl. 25.6789889°r. ilg.﻿ / 56.0133194; 25.6789889 Ožakmenis – stambus riedulys, Lietuvos gamtos paminklas, esantis Rokiškio rajone, Juodupės seniūnijoje, Ignotiškio miške, kuris priklauso Rokiškio miškų urėdijos Vyžuonos girininkijos (71 kv., 4 skl.) teritorijai. Akmuo stūkso už 100 m į vakarus nuo kelio  3603  Bajorai–Gediškiai–Rakališkis , nuokalnėje, apie 3,5 km į pietryčius nuo Lukštų. Kelyje informacinių nuorodų nėra, vienas iš orientyrų – netoliese, įkalnėje, pastatyta rodyklė į kitoje pusėje esančią Ignotiškio dvaro sodybą. Ožakmenis paskelbtas saugomu 1964 m. kovo 27 d,. įtrauktas į Kultūros vertybių registrą (unik. kodas 5630) 1998 m. liepos 14 d. Jo matmenys 5,1x3x3,3 m.